שיעור מחנך – אלימות באינטרנט

* שאלון שימוש באינטרנט
* ספירת נקודות
* מכירים מקרים של אלימות באינטרנט?
* הקראת מקרים שקרו
* איך נמנעים? מה לדעתכם אמצעי הבטיחות שצריך לנקוט?
* חלוקת טיפים לבטיחות באינטרנט והקראתם.

שיעור מחנך שני – אלימות באינטרנט

* הקראת סימולציה, הדבקת אפשרויות על הלוח.
* דיון בתשובות האפשריות – מי היה בוחר מה ולמה?
* סיכום – לפנות תמיד למבוגר. יש דברים שאי אפשר להשאיר אצלכם וגם לא הוגן שתתמודדו לבד.

שאלון שימוש באינטרנט

1. האם יש לי פייסבוק או אתר אחר בו יש אפשרות לפרסם תמונות ופרטים אישיים? **כן\לא**
2. האם העליתי תמונות שלי לפייסבוק או לאתר אחר? **כן\לא**
3. האם העליתי תמונות של אחרים, אפילו אם זה בתמונה שגם אני נמצא בה, לפייסבוק או לאתר אחר? **כן\לא**
4. האם צפיתי אי פעם בסרט באתר YouTube? **כן\לא**
5. האם העליתי סרט לאתר YouTube? **כן\לא**
6. האם העלו סרט שהשתתפתי בו לאתר זהאו אתרי סרטים אחרים**? כן\לא**
7. האם נכנסתי אי פעם לצ'אט כלשהו? **כן\לא**
8. האם שוחחתי בצ'אט עם מישהו שאינו מוכר לי? **כן\לא**
9. האם מסרתי פרטים אישיים מזהים כמו שם מלא, כתובת, טלפון, בצ'אט למישהו שאינו מוכר לי? **כן\לא**
10. האם נפגשתי עם מישהו שהכרתי באינטרנט? **כן\לא**
11. האם נתקלתי אי פעם בקללות ואלימות מילולית באינטרנט? **כן\לא**
12. האם השתמשתי אי פעם בקללות ואלימות מילולית באינטרנט? **כן\לא**
13. האם יש לי אי מייל? **כן\לא**
14. האם מסרתי את כתובת המייל לאנשים שאיני מכיר? **כן\לא**
15. האם יש לי מצלמת אינטרנט? **כן\לא**
16. האם שוחחתי אי פעם עם אדם שאיני מכיר ופתחתי את מצלמת האינטרנט? **כן\לא**
17. האם השארתי את מצלמת האינטרנט פתוחה בטעות ושכחתי מזה? **כן\לא**

כעת חשבו לעצמכם ניקוד בשאלון. ספרו את מספר הפעמים שהקפתם **כן**: זהו מספר הנקודות שלכם. **ניקוד: \_\_\_\_\_\_\_\_\_\_\_\_\_\_\_\_\_\_**

מקרים של אלימות באינטרנט

1. **שימוש בדמותו של קטין בפרסום תועבה**

בתאריך 10.3.2003, התקבל מידע מרכז המודיעין של אחד ממחלקי הנוער, כי באינטרנט פורסמו תמונות, בחצי עירום, של קטינות הלומדות אחד התיכונים בעיר. זאת, לאחר שסרטי הצילום בהן צילמו הקטינות את עצמן, נגנבו מהן.

למחרת, הגיעו לחקירה שש בנות הלומדות בתיכון, ובעדותן מסרו כי כחודשיים קודם לכן, במהלך טיול שנתי, צילמו עצמן בחצי גוף עירום. הדבר נודע לבנים הלומדים איתן בשכבה ואותם בנים גנבו מהן את סרט הצילום, פיתחו את התמונות והפיצו אותן בקרב חבריהם. לדבריהן, "לפני כשבוע נודע לנו כי התמונות מופיעות באינטרנט". במשך החודשיים הגיע לקטינות מידע שהחשיד מספר קטינים מבית הספר, בביצוע גניבת סרט הצילום והפצתו באינטרנט.

יום למחרת חקירת הבנות, עוכבו שני קטינים חשודים, לחקירה. השניים הודו כי יחד עם קטין נוסף, נכנסו לאוטובוס במהלך הטיול, בעת שהבנות לא היו בתוכו וגנבו 2 סרטי צילום מתוך המצלמות שהיו שייכות לבנות. כעבור מספר ימים פיתחו את סרטי הצילום והפיצו את התמונות בקרב חבריהם. לטענתם, בנים רבים בדכבה ידעו על התכנון לבצע את הגניבה וחלקם אף שימש כתצפיתנים, במידה והבנות יחזרו לאוטובוס. הם מסרו שם של קטין נוסף, תלמיד בית הספר, שלטענתם, הוא זה שהפיץ את התמונות באינטרנט. קטין זה הוזמן לחקירה וסיפר כי הפיץ את התמונות, באמצעות תוכנת ה- ICQ, יחד עם 7 בנים נוספים.

1. **בן 23 אנס בן 13 שפגש בצ'ט**

טל אללוף, בן 23 מיפו, נעצר לפני כעשרה ימים בחשד כי ביצע מעשה סדום ומעשים מגונים בנער בן 13 וחצי מלוד. בעקבות קיום יחסי המין נדבק הנער במחלת מין, ורק לאחר שהתברר כי חלה, סיפר לאמו על המקרה.

לפני כחודש גלש הנער במחשבו באחד מאתרי האינטרנט הפופולריים המפעילים חדרי שיחות (צ'טים). תוך כדי גלישתו באחד מחדרי הצ'ט פנה אליו החשוד, שהזדהה בשמו הפרטי. במהלך שיחתם מסר הנער, לבקשת טל, את מספר הטלפון שלו.

"החשוד התקשר לבית הנער, קיבל ממנו את כתובת מגוריו ותוך שעות ספורות הגיע לביתו", סיפר אתמול מפקח אריק מולכו, קצין מחלק הנוער בתחנת משטרת לוד. באותה שעה שהה הנער לבדו בביתו, והוריו היו במקומות עבודתם. כעבור פגישת היכרות קצרה, נכנסו השניים לחדרו של הנער, שם כפה עליו החשוד קיום יחסי מין.

1. **צעיר חשוד באונס בת 13 שהכיר באינטרנט**

פורסם: 25.01.07, 14:12

בית משפט השלום בחדרה האריך בארבעה ימים את מעצרו של תושב זכרון יעקב בן 21 החשוד כי אנס נערה אותה הכיר באינטרנט, בעת שהייתה בת 13. הצעיר נחקר בעבר בפרשה, שוחרר, ונעצר פעם נוספת מספר שבועות לאחר מכן, כשהתגלו עדויות חדשות במקרה.

1. **בן 23 חשוד באונס בת 12 שפגש שהכיר בצ'אט**

משטרת מרחב איילון עצרה תושב רחובות בן 23 בחשד לאונס וביצוע מעשה מגונה בילדה בת 12. הילדה סיפרה כי הכירה את החשוד בצ'אט באינטרנט, ובמהלך מפגש ביניהם בבת ים ביצע בה מעשים מגונים ולאחר מכן אנס אותה.

1. **חשד: בן 62 אנס ילדות שהכיר באיי.סי.קיו**

המשטרה עצרה סב לשלושה מהוד השרון, בעקבות תלונה של נערה בת 16, שעמה קיים יחסי מין. המשטרה הגיעה לעוד עשרות ילדות ונערות, שעמן היה בקשר

תושב הוד השרון 62, אב לארבעה וסב לשלושה, נעצר בחשד שאנס וביצע מעשי סדום בילדות ובנערות שהכיר באיי.סי.קיו. במשטרה אומרים כי הצליחו להגיע באמצעים טכנולוגיים שונים לעשרות ילדות ונערות בנות 11-18 שהיו בקשר עם החשוד.

החקירה החלה בעקבות תלונה שהגישו הורים לנערה בת 16 ביחידת נוער חשיפה של היחידה המרכזת במחוז מרכז. ההורים סיפרו שהבחינו בשינוי ההתנהגות אצל בתם והחלו לדובב אותה עד שסיפרה שהכירה אדם באיי.סי.קיו, ובמהלך ההתכתבות החליפו מספרי טלפון ובהמשך נפגשו. היא סיפרה שהאיש התחזה לאדם אחר, שכנע אותה לקיים איתו יחסי מין וביצע בה מעשה מגונה. ההורים גילו כי עוד לפני כן סיפרה בתם על הדברים לאחותה הצעירה ממנה.

1. **עשר שנות מאסר ל"אנס האינטרנט" מקריית מוצקין / אחיה ראב"ד**

בן 26, אנס אישה אותה הכיר באינטרנט, ותקף אישה אחרת.

בעקבות התלונה נגבתה עדות מהנערה והיא חזרה על הדברים וסיפרה שבמהלך הקשר בינה לבין החשוד היא יצרה בו תלות והוא שכנע אותה לקיים איתו יחסי מין לאחר שהבטיח לה ש"זה יתרום לבטחון העצמי שלה".

ראש משרד נוער חשיפה, רב-פקד רויטל קרקו, מספרת: "בעקבות התלונה עלה החשד שהמתלוננת היא לא היחידה שנפלה קורבן לחשוד. פתחנו בחקירה סמויה והפעלנו את כל האמצעים העומדים לרשות הימ"ר. במהלך החקירה הגענו לעשרות נערות וילדות בגילאי 11-18 שהיו בקשר עם החשוד. בכל המקרים, הקשר החל באיי.סי.קיו כשהחשוד מתחזה לאחר, עבר לשיחות טלפון ואנו חושדים שהיו נערות נוספות שנפגשו איתו ונפלו קורבן למעשים מיניים. בכל הקשרים שיצר היו שיחות רבות הן בטלפון והן באיי.סי.קיו ויצירת תלות של הנערות בחשוד".

1. **תופעה: בני 12 תוקפים מינית בפייסבוק**

בניגוד לרוב בני הנוער שמשתמשים בפייסבוק כדי לשתף את חבריהם בתלאות היומיומיות, בחרה קבוצת נערים בני 12 למרר את חייה של חברתם לספסל הלימודים. הם הפיצו תמונות הדמיה שלה בעירום ופתחו לה חשבון ברשת החברתית בו היא לכאורה מציעה שירותי מין. אמה של הילדה: "זה ממש כמו אונס"

1. **סרטון ביוטיוב**

לדוגמא, נערה בת 14 ממרכז הארץ צולמה על ידי בן זוגה, ללא ידיעתה, בעת קיום יחסי מין, והבחור העלה זאת לאתר יוטיוב. במקרים אחרים הועלו לפייסבוק פרופילים של נערות, שצולמו (בידיעתן או שלא) במצבים אינטימיים. התמונות הופצו ברשת תחת הכותרת "מופקרות", בצירוף מספרי הטלפון של הנערות.

אלימות באינטרנט – כללי בטיחות

1. לעולם לא להיות מעורבים בפגישת פנים אל פנים עם מישהו אותו פגשתם באינטרנט.
2. לא לספק באינטרנט מידע מזהה כגון: שם, משפחה, כתובת, טלפון וכו'.
3. לא להעביר תמונות באינטרנט למישהו שאינו מוכר לכם אישית.
4. לא לקבל אל המחשב שלהם חומר ממקור בלתי ידוע.
5. לא לענות להודעה או דואר אלקטרוני שיכול להתפרש כהצעה לקשר מיני, השפלה, גסות או ביזוי.
6. מה שנאמר ברשת - אינו תמיד נכון. אל תאמינו לתיאור של האדם את עצמו.
7. לא להשאיר מצלמת אינטרנט פתוחה כל הזמן, ולא לפתוח אותה בעת שיחה עם אדם שאינו מוכר לכם אישית. לסובב את המצלמה לקיר בסיום השימוש – יש תוכנות חיצוניות שיודעות להשתלט על מצלמה כבויה ולהדליק אותה.

אלימות באינטרנט – כללי בטיחות

1. לעולם לא להיות מעורבים בפגישת פנים אל פנים עם מישהו אותו פגשתם באינטרנט.
2. לא לספק באינטרנט מידע מזהה כגון: שם, משפחה, כתובת, טלפון וכו'.
3. לא להעביר תמונות באינטרנט למישהו שאינו מוכר לכם אישית.
4. לא לקבל אל המחשב שלהם חומר ממקור בלתי ידוע.
5. לא לענות להודעה או דואר אלקטרוני שיכול להתפרש כהצעה לקשר מיני, השפלה, גסות או ביזוי.
6. מה שנאמר ברשת - אינו תמיד נכון. אל תאמינו לתיאור של האדם את עצמו.
7. לא להשאיר מצלמת אינטרנט פתוחה כל הזמן, ולא לפתוח אותה בעת שיחה עם אדם שאינו מוכר לכם אישית. לסובב את המצלמה לקיר בסיום השימוש – יש תוכנות חיצוניות שיודעות להשתלט על מצלמה כבויה ולהדליק אותה.

חברה שלך הכירה מישהו בצ'אט באינטרנט. היא שוחחה איתו מספר פעמים והתלהבה מאד, נראה לה שהיא רוצה קשר רומנטי איתו. לא היא, ולא אף אחד ממכריה יודע האם הוא מי שהוא טוען שהוא. הם קבעו להיפגש במקום מבודד בפעם הראשונה. ניסית לשכנע אותה לבטל, אך היא לא הקשיבה ומתכוונת ללכת לבד לפגישה.

**מה תעשו?**

אפנה להוריה

אפנה ליועצת בית הספר

אפנה למבוגר אחר

אגיע איתה לפגישה

אפנה למשטרה

לא אעשה דבר

אפנה למחנך או מורה